Document ID: 32004R0740

Title and Content:
Κανονισμός (ΕΚ) αριθ. 740/2004 της Επιτροπής της 21ης Απριλίου 2004 για τροποποίηση του κανονισμού (ΕΚ) αριθ. 141/2004 για τις λεπτομέρειες εφαρμογής του κανονισμού (ΕΚ) αριθ. 1257/1999 του Συμβουλίου όσον αφορά τα μεταβατικά μέτρα στήριξης της αγροτικής ανάπτυξης που εφαρμόζονται στην Τσεχική Δημοκρατία, στην Εσθονία, την Κύπρο, στη Λεττονία, στη Λιθουανία, στην Ουγγαρία, στη Μάλτα, στην Πολωνία, στη Σλοβενία και στη Σλοβακία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας, και της Σλοβακίας και ιδίως το άρθρο 41 πρώτο εδάφιο, Εκτιμώντας τα ακόλουθα: (1) Το άρθρο 33ι του κανονισμού (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1) προβλέπει τη χορήγηση προσωρινής ενίσχυσης για τους γεωργούς πλήρους απασχόλησης στη Μάλτα. Με βάση τις πληροφορίες που ανακοινώθηκαν από τις αρχές της Μάλτας, πρέπει να καθοριστούν, στο πλαίσιο του κανονισμού (ΕΚ) αριθ. 141/2004 της Επιτροπής(2), τα ανώτατα όρια για τους τρεις τύπους των προβλεπομένων πληρωμών. (2) Το άρθρο 33ιβ παράγραφοι 2α και 2β του κανονισμού (ΕΚ) αριθ. 1257/1999 προβλέπει παρεκκλίσεις από ορισμένες διατάξεις του μέτρου που αφορά την τήρηση των προτύπων που προβλέπεται από τα άρθρα 21α, 21β και 21γ του εν λόγω κανονισμού. Πρέπει να καθοριστούν λεπτομέρειες για την εφαρμογή των παρεκκλίσεων αυτών. (3) Είναι εξάλλου αναγκαίο να ευθυγραμμιστεί ο κατάλογος των μέτρων της αγροτικής ανάπτυξης που εμφαίνονται στο παράρτημα ΙΙ του κανονισμού (ΕΚ) αριθ. 141/2004 με τον κατάλογο που καθορίστηκε στο σημείο 8 του παραρτήματος ΙΙ του σχεδίου κανονισμού της Επιτροπής για λεπτομέρειες εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ). (4) Ο πίνακας χρηματοδότησης που εμφαίνεται στο παράρτημα ΙΙ του κανονισμού (ΕΚ) αριθ. 141/2004 προβλέπει την ένδειξη των δαπανών για τις "άλλες δράσεις". Πρέπει να καθορισθεί ο τύπος των δράσεων που καλύπτονται από αυτό τον τύπο. (5) Το άρθρο 33ιβ, παράγραφος 4 του κανονισμού (ΕΚ) αριθ. 1257/1999 προβλέπει ότι η ταξινόμηση των περιοχών που κινδυνεύουν από δασικές πυρκαγιές πρέπει να υποβληθεί στο πλαίσιο του σχεδίου αγροτικής ανάπτυξης. Πρέπει συνεπώς να συμπληρωθεί το παράρτημα ΙΙ του κανονισμού (ΕΚ) αριθ. 141/2004. (6) Πρέπει συνεπώς να τροποποιηθεί ο κανονισμός (ΕΚ) αριθ. 141/2004. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 141/2004 τροποποιείται ως εξής: 1. Στο κεφάλαιο ΙΙΙ, προστίθεται το ακόλουθο άρθρο 5α "Άρθρο 5α Οι γεωργοί πλήρους απασχόλησης στη Μάλτα Το ποσό των ενισχύσεων που προβλέπονται στο άρθρο 33ι δεύτερο εδάφιο του κανονισμού (ΕΚ) αριθ. 1257/1999, που δεν υπερβαίνει τα ετήσια ανώτατα όρια ανά εκμετάλλευση και ανά ετήσια μονάδα εργασίας καθορίζονται στο παράρτημα Ι μέρος Α)." 2. Το κεφάλαιο IV αντικαθίσταται από το ακόλουθο κείμενο: "ΚΕΦΑΛΑΙΟ IV ΠΑΡΕΚΚΛΙΣΕΙΣ ΕΦΑΡΜΟΖΟΜΕΝΕΣ ΣΤΑ ΝΕΑ ΚΡΑΤΗ ΜΕΛΗ Άρθρο 5β Εφαρμογή περιοριστικών προδιαγραφών 1. Οι δαπάνες που συνδέονται με τις επενδύσεις που είναι αναγκαίες για να είναι δυνατή η τήρηση προτύπου που αναφέρονται στο άρθρο 33ιβ, παράγραφος 2β του κανονισμού (ΕΚ) αριθ. 1257/1999 καθορίζονται από την αρμόδια δημόσια υπηρεσία με τη μορφή κλιμάκων. Οι κλίμακες αυτές υπολογίζονται με βάση αντικειμενικά κριτήρια που επιτρέπουν να εξακριβωθούν οι δαπάνες των ατομικών δραστηριοτήτων και προσαρμοσμένα στις ειδικές τοπικές συνθήκες αποφεύγοντας οποιαδήποτε υπεραντιστάθμιση. 2. Γεωργός ο οποίος επωφελείται ενίσχυσης δυνάμει του άρθρου 33ιβ παράγραφος 2β, του κανονισμού (ΕΚ) αριθ. 1257/1999 για να συμμορφωθεί προς ήδη υποχρεωτικό πρότυπο παραμένει επιλέξιμος στις αντισταθμιστικές αποζημιώσεις και στην αγροπεριβαλλοντική ενίσχυση που αναφέρονται αντιστοίχως στα κεφάλαια V και VI του τίτλου ΙΙ του εν λόγω κανονισμού κατά τη διάρκεια της επενδυτικής περιόδου με την επιφύλαξη της τήρησης των άλλων όρων για τη χορήγηση αυτών των ενισχύσεων και με την προϋπόθεση ότι ο γεωργός θα συμμορφούται με τη μόνιμη προδιαγραφή στο τέλος της επενδυτικής περιόδου. Άρθρο 6 Γεωργοπεριβαλλοντικά Το ανώτατο ετήσιο ποσό ανά εκτάριο για τη συντήρηση και τη διατήρηση των ξερολιθιών στη Μάλτα που προβλέπεται στο άρθρο 33ιγ παράγραφος 2 δεύτερο εδάφιο του κανονισμού (ΕΚ) αριθ. 1257/1999, αναφέρεται στο παράρτημα Ι μέρος Β. Άρθρο 7 Ομάδες παραγωγών στη Μάλτα 1. Μόνο οι ομάδες παραγωγών που περιλαμβάνουν ένα ελάχιστο ποσοστό παραγωγών του κλάδου και αντιπροσωπεύουν ένα ελάχιστο ποσοστό της παραγωγής του κλάδου μπορούν να λαμβάνουν την ελάχιστη ενίσχυση που προβλέπεται στο άρθρο 33δ παράγραφος 3 τρίτο εδάφιο του κανονισμού (ΕΚ) αριθ. 1257/1999. 2. Το ελάχιστο αυτής της ενίσχυσης, υπολογιζόμενο σε συνάρτηση με το ελάχιστο κόστος που είναι αναγκαίο για τη σύσταση μιας μικρής ομάδας παραγωγών, αναφέρεται στο παράρτημα Ι μέρος Γ." 3. Στο κεφάλαιο V, προστίθεται το ακόλουθο άρθρο 9α: "Άρθρο 9α Αίτηση και έλεγχος όσον αφορά το μέτρο 'εφαρμογή περιοριστικών προτύπων' Όσον αφορά την ενίσχυση δυνάμει του άρθρου 33ιβ παράγραφος 2β του κανονισμού (ΕΚ) αριθ. 1257/1999, ο έλεγχος των αιτήσεων προσχώρησης στο καθεστώς, που προβλέπεται στο άρθρο 59 του κανονισμού (ΕΚ) αριθ. 445/2002 (ή 67 του νέου κανονισμού), πρέπει να επιτρέπει να εξακριβώνεται εάν η επένδυση είναι αναγκαία για να υπάρξει συμμόρφωση προς το σχετικό πρότυπο. Όταν η αίτηση προσχώρησης στο καθεστώς αφορά ετήσιο ποσό ενίσχυσης ανώτερο από 10000 ευρώ, για τον έλεγχο της αίτησης αυτής πρέπει να περιλαμβάνεται επιτόπιος επίσκεψη. Ο έλεγχος των αιτήσεων πληρωμής που προβλέπεται στο άρθρο 59 του κανονισμού (ΕΚ) αριθ. 445/2002 (ή 67 του νέου καθεστώτος), για την ενίσχυση που αναφέρεται στο πρώτο εδάφιο του παρόντος άρθρου, πρέπει να επιτρέπει να εξακριβώνεται εάν υλοποιήθηκε η επένδυση. Όταν η αίτηση πληρωμής αφορά ετήσιο ποσό ενίσχυσης ανώτερο από 10000 ευρώ, στον έλεγχο της αίτησής αυτής πρέπει να περιλαμβάνεται επιτόπιος επίσκεψη." 4. Το παράρτημα Ι αντικαθίσταται από το κείμενο που εμφαίνεται στο παράρτημα Ι του παρόντος κανονισμού. 5. Το παράρτημα ΙΙ αντικαθίσταται από το κείμενο που εμφαίνεται στο παράτημα ΙΙ του παρόντος κανονισμού. 6. Το παράρτημα ΙΙΙ τροποποιείται σύμφωνα με το παράρτημα ΙΙΙ του παρόντος κανονισμού. Άρθρο 2 Έναρξη ισχύος Ο παρών κανονισμός αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Απριλίου 2004.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2443
2460
2515
4057

EuroVoc IDs (Expanded): 2443
2460
2515
4057

Dataset Source: meu

Split: train